दमोह
दमोह (Damoh) भारत के मध्य प्रदेश का एक मुख्य शहर है। यह मध्य प्रदेश के प्रमुख शहरों में से एक है। यह मध्य प्रदेश में पांचवां सबसे बड़ा शहरी समूह है। यह जागेश्वरनाथ महादेव मंदिर (बांदकपुर), सिंगरामपुर झरना, सिंगरगढ़ किला, नोहलेश्वर मंदिर, नोहटा, आदि के लिए भी जाना जाता है। यह ज़िले का मुख्यालय भी है। राष्ट्रीय राजमार्ग ३४ यहाँ से गुज़रता है। दमोह भारत का एक महत्वपूर्ण पर्यटन, संस्कृति, औद्योगिक, व्यापार केंद्र और आर्थिक केंद्र है और व्यापार और सेवाओं में आसानी के लिए भी दमोह भारत का सबसे अच्छा शहर है। हीडलबर्ग सीमेंट, नरसिंहगढ़ में भारत का सबसे बड़ा सीमेंट प्लांट और इमलाई क्षेत्र में मैसूर सीमेंट्स लिमिटेड दमोह में स्थित लोकप्रिय उद्योग हैं और रोजगार के लिए महत्वपूर्ण हैं।